Robertson Davies (1913-1995) oli kanada aja/draama/proosakirjanik, kriitik ja akadeemik. "The Table Talk of Samuel Marchbanks" ilmus esmakordselt 1949. aastal ja kujutas endast Samuel Marchbanksi nime all ajakirjanduses avaldatud humoorikate lühiesseede kogumikku. Teos koosneb  seitsmest osast: Soup, Fish, Entree, The Remove, Sweet, Savoury ja Dessert. Iga osa koosneb lühikestest paladest, mis sobivad söögilauavestluses kasutamiseks (nt "Of the Siesta", "Of the Cost of Fools" etc). Sissejuhatuses on kirjas:        Need tähistatud igavad tekstid olid tegelikult väga lõbusad, eriti "He Ceases to be a Tenderhorn". Tegelikult olid enam-vähem kõik 231 lehekülge mõnusad. Ma enne olin lugenud Daviese "Mis on lihas ja luus" ja sattusin ta vaimukast ja siuksest elegantsest õelusest päris vaimustusse ning ei pidanud nüüdki pettuma. Pealegi oli neid lühikesi palu väga hea ühistranspordis lugeda, sest need ei nõudnud teab mis suurt keskendumist.  Ainult et vahepeal oli jama tundmatute (minu jaoks) arhailiste sõnadega ja päris jama, kui oled bussis ja loo puänt jääb arusaamatuks, sest pole sõnaraamatut, kust järele vaadata, mida miski tähendab. Aga see oli siiski piisavalt harv, et mitte segavaks muutuda. Nüüd jääb üle vaid kusagilt "The Deptford Trilogy" ja "The Cornish Trilogy" hankida.